Piktvardė
Piktvardė – upelis Lietuvoje, Klaipėdos rajone; Minijos kairysis intakas. Prasideda 2 km į pietryčius nuo Vanagų. Teka į pietvakarius, žemupyje pasuka į pietus. Įteka į Miniją 25,5 km nuo jos žiočių, priešais Liaunus. Turi bevardį kairįjį intaką. Visa upelio vaga sureguliuota, paversta melioracijos sistemos dalimi. Kerta kelią  141  Kaunas–Jurbarkas–Šilutė–Klaipėda  ir Klaipėdos–Tilžės geležinkelį. Žymesni tiltai (technikos paminklai): Stragnų tiltas, Stragnų geležinkelio tiltas. Prie Piktvardės įsikūrę Šaukliai, Dreižiai, Stragnai II. Upėvardis laikomas žodžių piktas ir vardas junginiu.